b'\n_START_ARTICLE_\nMiran Ko\xc5\xa1uta\n_START_SECTION_\nKratek \xc5\xbeivljenjepis\n_START_PARAGRAPH_\nMaturiral je na Klasi\xc4\x8dni licej France Pre\xc5\xa1eren v Trstu, diplomiral pa na Filozofski fakulteti Univerze v Ljubljani. Nekaj \xc4\x8dasa je bil zaposlen kot prevajalec na tr\xc5\xbea\xc5\xa1kem sodi\xc5\xa1\xc4\x8du, leta 2000 pa je postal profesor slovenske knji\xc5\xbeevnosti na Univerzi v Rimu. Njegove \xc5\xa1tudije posredujejo italijanskemu bralcu zanimive informacije o slovenski knji\xc5\xbeevnosti. Zveza dru\xc5\xa1tev Slavisti\xc4\x8dno dru\xc5\xa1tvo Slovenije ga je na svojem kongresu, ki je jeseni 2006 potekal v Zagrebu, izvolila za svojega predsednika. Nekaj mesecev kasneje zna\xc5\xa1el v sredi\xc5\xa1\xc4\x8du pozornosti zaradi dejstva, da kot italijanski dr\xc5\xbeavljan brez za\xc4\x8dasnega bivali\xc5\xa1\xc4\x8da v Sloveniji ne more postati predsednik dru\xc5\xa1tva, ki je registrirano v Sloveniji.\n_START_SECTION_\nPrevajalsko in uredni\xc5\xa1ko delo\n_START_PARAGRAPH_\nV sloven\xc5\xa1\xc4\x8dino je prevedel \xc5\xbee ve\xc4\x8d del italijanskih avtorjev (Fulvio Tomizza, Franciska)._NEWLINE_Posve\xc4\x8da se urejanju antologij (Versi diversi/Druga\xc4\x8dni verzi, 2006) in knji\xc5\xbenih zbirk (Zbirka Estlibris, Ibiskos Editrice Risolo, Empoli).'